આજે પરિસ્થિતિ જુદી છે. એકવાર ભાવ વધારો થઈ ગયા બાદ કોઈ પણ કાળે તેમાં ઘટાડો થતો નથી. પછી ભલે લોકો માર ખાય, આત્મહત્યા કરે, પણ શાસકો દ્વારા તેમાં કોઈ રાહત અપાતી નથી. આજે પેટ્રોલ-ડીઝલના ભાવ ઘટે તે માટે લોકો માગણી કરી રહ્યા છે. કેન્દ્ર અને રાજ્ય સરકાર દ્વારા ઉઘરાવાતો ટેક્સ ઓછો થાય તેવી લોકોની ઇચ્છા છે, પણ સરકાર ટસની મસ થતી નથી. હાલ રાજ્ય સરકારની એક દિવસની આવક માત્ર પેટ્રોલ-ડીઝલમાં રૂપિયા ૩૫ કરોડથી વધુની અને વર્ષે રૂપિયા ૧૦ હજાર કરોડથી વધુની છે, છતાં લોકોને રાહત મળતી નથી.